title: Odluka Komisije (EU) 2016/1796 оd 7. srpnja 2016. o izmjeni odluka 2011/263/EU, 2011/264/EU, 2012/720/EU i 2012/721/EU kako bi se uzeo u obzir razvoj u razvrstavanju tvari (priopćeno pod brojem dokumenta C(2016) 4131) (Tekst značajan za EGP)

text:
                  11.10.2016

                  HR

                  Službeni list Europske unije

                  L 274/55

            ODLUKA KOMISIJE (EU) 2016/1796
      оd 7. srpnja 2016.
      o izmjeni odluka 2011/263/EU, 2011/264/EU, 2012/720/EU i 2012/721/EU kako bi se uzeo u obzir razvoj u razvrstavanju tvari

            (priopćeno pod brojem dokumenta C(2016) 4131)

      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
      nakon savjetovanja s Odborom Europske unije za znak za okoliš,
      budući da:

                  (1)

                  U skladu s člankom 6. stavkom 6. Uredbe (EZ) br. 66/2010 znak za okoliš EU-a ne smije se dodijeliti robi koja sadržava tvari ili pripravke/smjese koji prema Uredbi (EZ) br. 1272/2008 Europskog parlamenta i Vijeća (2) ispunjavaju mjerila za svrstavanje među toksične, opasne za okoliš, karcinogene, mutagene ili toksične za reprodukciju, ni robi koja sadržava tvari iz članka 57. Uredbe (EZ) br. 1907/2006 Europskog parlamenta i Vijeća (3).

                  (2)

                  U skladu s člankom 6. stavkom 7. Uredbe (EZ) br. 66/2010 za posebne kategorije robe koja sadržava navedene tvari, kada ju tehnički nije moguće zamijeniti drugom robom izravno ili primjenom alternativnih materijala ili dizajna, ili kada se radi o proizvodima koji imaju daleko višu razinu okolišne učinkovitosti od druge robe iste kategorije, Komisija može donijeti mjere za odobravanje odstupanja od članka 6. stavka 6. te Uredbe.

                  (3)

                  Suptilizin je opasna tvar usklađeno razvrstana u skladu s Prilogom VI. Uredbi (EZ) br. 1272/2008. To uključuje sljedeće razrede opasnosti: preosjetljivost ako se udiše, 1. kategorija; teška ozljeda oka, 1. kategorija; nadražujuće za kožu, 2. kategorija; specifična toksičnost za ciljani organ nakon jednokratnog izlaganja – za dišni sustav, 3. kategorija.

                  (4)

                  Odluke Komisije 2011/263/EU (4) i 2011/264/EU (5), kako su izmijenjene Odlukom Komisije 2012/49/EU (6), već uključuju odstupanje za enzim suptilizin, koji je razvrstan kao H400: vrlo otrovno za vodeni okoliš, od utvrđenih ekoloških mjerila za dodjelu znaka za okoliš EU-a za deterdžente za perilice posuđa i deterdžente za pranje rublja, jer je suptilizin priznat kao važan sastojak tih deterdženata i ranije je za njega vrijedilo odstupanje. Štoviše, s istom namjerom da se dopusti uporaba suptilizina u proizvodima sa znakom za okoliš EU-a, odlukama Komisije 2012/720/EU (7) i 2012/721/EU (8) dopuštena je uporaba enzima razvrstanih kao H400: vrlo otrovno za vodeni okoliš u deterdžentima za strojno pranje posuđa u industriji i ustanovama te deterdžentima za pranje rublja u industriji i ustanovama. Ta odstupanja odobrena su jer je prepoznata važna funkcija suptilizina u navedenim skupinama deterdženta i njegov visoki stupanj razgradnje/inaktivacije u postrojenjima za pročišćavanje otpadnih voda te tijekom uporabe i prijevoza deterdženata do kanalizacijskog sustava. Odstupanja su bila potrebna jer je suptilizin prema samorazvrstavanju pri registraciji u skladu s Uredbom (EZ) br. 1907/2006 bio razvrstan kao akutno toksičan 1. kategorije (M faktor 1, H400), čime bi bila spriječena njegova uporaba u proizvodima sa znakom za okoliš EU-a.

                  (5)

                  Uredba (EZ) br. 1272/2008 izmijenjena je Uredbom Komisije (EU) br. 286/2011. (9) Izmjene Uredbe (EZ) br. 1272/2008 postale su primjenjive za tvari od 1. prosinca 2012., a za smjese od 1. lipnja 2015. Uredbom (EU) br. 286/2011 dodani su novi kriteriji za razvrstavanje za dugoročnu opasnost za vodeni okoliš na temelju kronične toksičnosti u vodenom okolišu i podataka o biorazgradivosti. Na temelju tih novih kriterija, u nedavnoj studiji koju je proveo Forum za razmjenu informacija o tvari (SIEF) za suptilizin, uspostavljen u skladu s Uredbom REACH, pokazalo se da se ta tvar mora razvrstati i kao opasna za vodeni okoliš (kronično) 2. kategorije. Ta je tvar biorazgradiva i ne bi trebala predstavljati rizik za okoliš jer se gotovo u potpunosti deaktivira u postrojenjima za pročišćavanje otpadnih voda. Zbog tog razvrstavanja zabranila bi se uporaba suptilizina u proizvodima sa znakom za okoliš EU-a. Tako bi bilo teško osigurati da utvrđena ekološka mjerila za dodjelu znaka za okoliš EU-a za deterdžente za perilice posuđa, deterdžente za pranje rublja, deterdžente za strojno pranje posuđa u industriji i ustanovama te deterdžente za pranje rublja u industriji i ustanovama odgovaraju približno 10 – 20 % najboljih deterdženata i sredstava za čišćenje dostupnih na tržištu Unije u smislu okolišne učinkovitosti tijekom njihova životnog ciklusa.

                  (6)

                  Suptilizin povećava učinkovitost čišćenja deterdženata jer djelotvorno rastvara bjelančevinske komponente mrlja. Taj enzim postiže izvrsne rezultate čak i pri niskim temperaturama uz propisane doze s kojima se mogu poštovati mjerila za nisku temperaturu, kompaktnost i učinkovitost u okviru programa dodjele znaka za okoliš EU-a. Trenutačno ne postoji alternativni sastojak ili tehnologija. Ostali enzimi s različitim katalitičkim aktivnostima, npr. alfa-amilaza, lipaza, pektat liaza, mogu otkloniti druge vrste naslaga i mrlja, npr. mrlje koje sadržavaju škrob, mast ili pektin, ali ne mogu ukloniti mrlje s bjelančevinama.

                  (7)

                  Pri preispitivanju mjerila za dodjelu znaka za okoliš EU-a za deterdžente za perilice posuđa i deterdžente za pranje rublja utvrđenih u odlukama 2011/263/EU i 2011/264/EU i pri razvoju mjerila za dodjelu znaka za okoliš EU-a za deterdžente za strojno pranje posuđa u industriji i ustanovama i deterdžente za pranje rublja u industriji i ustanovama te u povezanim izmjenama nisu uzeti u obzir novi kriteriji za razvrstavanje prema učinku na okoliš koji su uvedeni Uredbom (EU) br. 286/2011.

                  (8)

                  Ta se izmjena primjenjuje retroaktivno od 1. prosinca 2012. kako bi se osigurao kontinuitet valjanosti mjerila za znak za okoliš EU-a za deterdžente za perilice posuđa, deterdžente za pranje rublja, deterdžente za strojno pranje posuđa u industriji i ustanovama te deterdžente za pranje rublja u industriji i ustanovama.

                  (9)

                  Odluke Komisije 2011/263/EU, 2011/264/EU, 2012/720/EU i 2012/721/EU trebalo bi stoga na odgovarajući način izmijeniti.

                  (10)

                  Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

            DONIJELA JE OVU ODLUKU:
      Članak 1.
      Prilog Odluci 2011/263/EU mijenja se kako je navedeno u Prilogu I. ovoj Odluci.
      Članak 2.
      Prilog Odluci 2011/264/EU mijenja se kako je navedeno u Prilogu II. ovoj Odluci.
      Članak 3.
      Prilog Odluci 2012/720/EU mijenja se kako je navedeno u Prilogu III. ovoj Odluci.
      Članak 4.
      Prilog Odluci 2012/721/EU mijenja se kako je navedeno u Prilogu IV. ovoj Odluci.
      Članak 5.
      Ova se Odluka primjenjuje od 1. prosinca 2012.
      Članak 6.
      Ova je odluka upućena državama članicama.

         Sastavljeno u Bruxellesu 7. srpnja 2016.

               Za Komisiju

            Karmenu VELLA

               Član Komisije

         (1)  SL L 27, 30.1.2010., str. 1.

         (2)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

         (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

         (4)  Odluka Komisije 2011/263/EU od 28. travnja 2011. o utvrđivanju ekoloških mjerila za dodjelu znaka zaštite okoliša Europske unije za deterdžente za perilice posuđa (SL L 111, 30.4.2011., str. 22.).

         (5)  Odluka Komisije 2011/264/EU od 28. travnja 2011. o utvrđivanju ekoloških mjerila za dodjelu znaka zaštite okoliša EU-a za deterdžente za pranje rublja (SL L 111, 30.4.2011., str. 34.).

         (6)  Odluka Komisije 2012/49/EU od 26. siječnja 2012. o izmjeni odluka 2011/263/EU i 2011/264/EU kako bi se uzeo u obzir razvoj u razvrstavanju enzima u skladu s Prilogom I. Direktivi Vijeća 67/548/EEZ i Prilogom VI. Uredbi (EZ) br. 1272/2008 Europskog parlamenta i Vijeća (SL L 26, 28.1.2012., str. 36.).

         (7)  Odluka Komisije 2012/720/EU od 14. studenoga 2012. o utvrđivanju ekoloških kriterija za dodjelu znaka zaštite okoliša EU-a za deterdžente za strojno industrijsko i institucionalno pranje posuđa (SL L 326, 24.11.2012., str. 25.).

         (8)  Odluka Komisije 2012/721/EU od 14. studenoga 2012. o utvrđivanju ekoloških mjerila za dodjelu znaka za okoliš EU-a za deterdžente za pranje rublja u industrijskom i institucionalnom sektoru (SL L 326, 24.11.2012., str. 38.).

         (9)  Uredba Komisije (EU) br. 286/2011 od 10. ožujka 2011. o izmjeni Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa, za potrebe njezine prilagodbe tehničkom i znanstvenom napretku (SL L 83, 30.3.2011., str. 1.).

         PRILOG I.
         Prilog Odluci 2011/263/EU mijenja se kako slijedi:
         Radi jasnoće i pravne sigurnosti primjereno je zamijeniti cijelu tablicu s odstupanjima u mjerilu 2. točki (b) petom stavku sljedećom tablicom u kojoj su uzete u obzir promjene uvedene Odlukom Komisije 2014/313/EU (1):

                        „Suptilizin

                        H400: Vrlo otrovno za vodeni okoliš

                        R50

                        H411: Otrovno za vodeni okoliš s dugotrajnim učincima

                        R50-53

                        Površinski aktivne tvari u ukupnim koncentracijama < 25 % u konačnom proizvodu

                        H400: Vrlo otrovno za vodeni okoliš

                        R50

                        Površinski aktivne tvari u ukupnim koncentracijama < 25 % u konačnom proizvodu (*)

                        H412: Štetno za vodeni okoliš s dugotrajnim učincima

                        R52-53

                        Biocidi koji se upotrebljavaju za konzerviranje (**)

                        H410: Vrlo otrovno za vodeni okoliš s dugotrajnim učincima

                        R50-53

                        H411: Otrovno za vodeni okoliš s dugotrajnim učincima

                        R51-53

                        H412: Štetno za vodeni okoliš s dugotrajnim učincima

                        R52-53

                        Mirisi

                        H412: Štetno za vodeni okoliš s dugotrajnim učincima

                        R52-53

                        Enzimi (***)

                        H334: Ako se udiše, može izazvati simptome alergije ili astme ili poteškoće s disanjem

                        R42

                        H317: Može izazvati alergijsku reakciju na koži

                        R43

                        NTA kao nečistoća u MGDA i GLDA (****)

                        H351: Sumnja na moguće uzrokovanje raka

                        R40

            (1)  Odluka Komisije 2014/313/EU оd 28. svibnja 2014. o izmjeni odluka 2011/263/EU, 2011/264/EU, 2011/382/EU, 2011/383/EU, 2012/720/EU i 2012/721/EU kako bi se uzeo u obzir razvoj u razvrstavanju tvari (SL L 164, 3.6.2014., str. 74.).

            (*)  Ovo se odstupanje primjenjuje pod uvjetom da su te tvari lako razgradive i anaerobno razgradive.

            (**)  Iz mjerila 2. točke (e). Ovo se odstupanje primjenjuje pod uvjetom da je bioakumulacijski potencijal biocida log Pow (logaritam koeficijenta raspodjele oktanol/voda) < 3,0 ili je pokusno određeni biokoncentracijski faktor (BCF) ≤ 100.

            (***)  Uključujući stabilizatore i druge pomoćne tvari u pripravcima.

            (****)  U koncentracijama nižima od 1,0 % sirovine pod uvjetom da je ukupna koncentracija u konačnom proizvodu niža od 0,10 %.”

         PRILOG II.
         Prilog Odluci 2011/264/EU mijenja se kako slijedi:
         Radi jasnoće i pravne sigurnosti primjereno je zamijeniti cijelu tablicu s odstupanjima u mjerilu 4. točki (b) petom stavku sljedećom tablicom u kojoj su uzete u obzir promjene uvedene Odlukom 2014/313/EU:

                        „Suptilizin

                        H400: Vrlo otrovno za vodeni okoliš

                        R50

                        H411: Otrovno za vodeni okoliš s dugotrajnim učincima

                        R50-53

                        Površinski aktivne tvari u ukupnim koncentracijama < 25 % u konačnom proizvodu

                        H400: Vrlo otrovno za vodeni okoliš

                        R50

                        Površinski aktivne tvari u ukupnim koncentracijama < 25 % u konačnom proizvodu (*)

                        H412: Štetno za vodeni okoliš s dugotrajnim učincima

                        R52-53

                        Biocidi koji se upotrebljavaju za konzerviranje (**)

                        H410: Vrlo otrovno za vodeni okoliš s dugotrajnim učincima

                        R50-53

                        H411: Otrovno za vodeni okoliš s dugotrajnim učincima

                        R51-53

                        H412: Štetno za vodeni okoliš s dugotrajnim učincima

                        R52-53

                        Mirisi

                        H412: Štetno za vodeni okoliš s dugotrajnim učincima

                        R52-53

                        Enzimi (***)

                        H334: Ako se udiše, može izazvati simptome alergije ili astme ili poteškoće s disanjem

                        R42

                        H317: Može izazvati alergijsku reakciju na koži

                        R43

                        Katalizatori izbjeljivanja (***)

                        H334: Ako se udiše, može izazvati simptome alergije ili astme ili poteškoće s disanjem

                        R42

                        H317: Može izazvati alergijsku reakciju na koži

                        R43

                        NTA kao nečistoća u MGDA i GLDA (****)

                        H351: Sumnja na moguće uzrokovanje raka

                        R40

                        Optički izbjeljivači (samo za univerzalne deterdžente)

                        H413: Može uzrokovati dugotrajne štetne učinke za vodeni okoliš

                        R53

            (*)  Ovo se odstupanje primjenjuje pod uvjetom da su te tvari lako razgradive i anaerobno razgradive.

            (**)  Iz mjerila 4. točke (e). Ovo se odstupanje primjenjuje pod uvjetom da je bioakumulacijski potencijal biocida log Pow (logaritam koeficijenta raspodjele oktanol/voda) < 3,0 ili je pokusno određeni biokoncentracijski faktor (BCF) ≤ 100.

            (***)  Uključujući stabilizatore i druge pomoćne tvari u pripravcima.

            (****)  U koncentracijama nižima od 1,0 % sirovine pod uvjetom da je ukupna koncentracija u konačnom proizvodu niža od 0,10 %.”

         PRILOG III.
         Prilog Odluci 2012/720/EU mijenja se kako slijedi:
         Radi jasnoće i pravne sigurnosti primjereno je zamijeniti cijelu tablicu s odstupanjima u kriteriju 3. točki (b) šestom stavku sljedećom tablicom u kojoj su uzete u obzir promjene uvedene Odlukom 2014/313/EU:

                        „Suptilizin

                        H400: Vrlo otrovno za vodeni okoliš

                        R50

                        H411: Otrovno za vodeni okoliš s dugotrajnim učincima

                        R50-53

                        Površinski aktivne tvari u ukupnim koncentracijama < 15 % u konačnom proizvodu

                        H400: Vrlo otrovno za vodeni okoliš

                        R50

                        Površinski aktivne tvari u ukupnim koncentracijama < 25 % u konačnom proizvodu

                        H412: Štetno za vodeni okoliš s dugotrajnim učincima

                        R52-53

                        Biocidi koji se upotrebljavaju za konzerviranje (*)

                        (samo za tekućine s pH vrijednosti između 2 i 12 i najviše 0,10 % masenog udjela aktivnog materijala)

                        H331: Otrovno ako se udiše

                        R23

                        H334: Ako se udiše, može izazvati simptome alergije ili astme ili poteškoće s disanjem

                        R42

                        H317: Može izazvati alergijsku reakciju na koži

                        R43

                        H400: Vrlo otrovno za vodeni okoliš

                        R50

                        Enzimi (**)

                        H334: Ako se udiše, može izazvati simptome alergije ili astme ili poteškoće s disanjem

                        R42

                        H317: Može izazvati alergijsku reakciju na koži

                        R43

                        H400: Vrlo otrovno za vodeni okoliš

                        R50

                        NTA kao nečistoća u MGDA i GLDA (***)

                        H351: Sumnja na moguće uzrokovanje raka

                        R40

            (*)  Odstupanje se odnosi samo na kriterij 3. točku (b). Biocidi moraju biti u skladu s kriterijem 3. točkom (d).

            (**)  Uključujući stabilizatore i druge pomoćne tvari u pripravcima.

            (***)  U koncentracijama nižima od 1,0 % sirovine pod uvjetom da je ukupna koncentracija u konačnom proizvodu niža od 0,10 %.”

         PRILOG IV.
         Prilog Odluci 2012/721/EU mijenja se kako slijedi:
         Radi jasnoće i pravne sigurnosti primjereno je zamijeniti cijelu tablicu s odstupanjima u mjerilu 4. točki (b) šestom stavku sljedećom tablicom:

                        „Suptilizin

                        H400: Vrlo otrovno za vodeni okoliš

                        R50

                        H411: Otrovno za vodeni okoliš s dugotrajnim učincima

                        R50-53

                        Površinski aktivne tvari u ukupnim koncentracijama < 20 % u konačnom proizvodu

                        H400: Vrlo otrovno za vodeni okoliš

                        R50

                        Površinski aktivne tvari u ukupnim koncentracijama < 25 % u konačnom proizvodu (*)

                        H412: Štetno za vodeni okoliš s dugotrajnim učincima

                        R52-53

                        Biocidi koji se upotrebljavaju za konzerviranje (**)

                        (samo za tekućine s pH vrijednosti između 2 i 12 i najviše 0,10 % masenog udjela aktivnog materijala)

                        H331: Otrovno ako se udiše

                        R23

                        H334: Ako se udiše, može izazvati simptome alergije ili astme ili poteškoće s disanjem

                        R42

                        H317: Može izazvati alergijsku reakciju na koži

                        R43

                        H400: Vrlo otrovno za vodeni okoliš

                        R50

                        Enzimi (***)

                        H400: Vrlo otrovno za vodeni okoliš

                        R50

                        H334: Ako se udiše, može izazvati simptome alergije ili astme ili poteškoće s disanjem

                        R42

                        H317: Može izazvati alergijsku reakciju na koži

                        R43

                        Katalizatori izbjeljivanja (***)

                        H400: Vrlo otrovno za vodeni okoliš

                        R50

                        NTA kao nečistoća u MGDA i GLDA (****)

                        H351: Sumnja na moguće uzrokovanje raka

                        R40

            (*)  Ovo se odstupanje primjenjuje pod uvjetom da su površinski aktivne tvari u skladu s mjerilom 3. točkom (a) i anaerobno razgradive.

            (**)  Odstupanje se odnosi samo na mjerilo 4. točku (b). Biocidi moraju biti u skladu s mjerilom 4. točkom (e).

            (***)  Uključujući stabilizatore i druge pomoćne tvari u pripravcima.

            (****)  U koncentracijama nižima od 1,0 % sirovine pod uvjetom da je ukupna koncentracija u konačnom proizvodu niža od 0,10 %.”


title: 2006/644/EZ: Oduka Komisije od 20. rujna 2006. o osnivanju Skupine visoke razine za višejezičnost

text:
               16/Sv. 002

               HR

               Službeni list Europske unije

               42

         32006D0644

               L 263/12

               SLUŽBENI LIST EUROPSKE UNIJE

               20.09.2006.

      ODUKA KOMISIJE

   od 20. rujna 2006.
   o osnivanju Skupine visoke razine za višejezičnost
   (2006/644/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               Člankom 149. stavkom 2. Ugovora o osnivanju Europske zajednice Komisiji je dodijeljena zadaća razvoja europske dimenzije u obrazovanju, osobito podučavanjem i širenjem jezika država članica.

               (2)

               S ciljem razvoja nove strategije za višejezičnost, u skladu s Priopćenjem Komisije „Nova okvirna strategija višejezičnosti” (1), Komisiji može zatrebati stručnost savjetodavnog tijela.

               (3)

               Potrebno je stoga osnovati skupinu stručnjaka u području višejezičnosti i utvrditi njezine zadaće i strukturu.

               (4)

               Skupina bi trebala pružati potporu i savjet pri razvoju inicijativa, kao i svježi poticaj i ideje za sveobuhvatni pristup pitanju višejezičnosti u Europskoj uniji.

               (5)

               Skupina bi trebala biti sastavljena od osam do dvanaest članova.

               (6)

               Trebalo bi utvrditi pravila za članove skupine o otkrivanju podataka, ne dovodeći u pitanje pravila Komisije o sigurnosti kako su utvrđena u Prilogu Odluci Komisije 2001/844/EZ, EZUČ, Euratom (2).

               (7)

               Osobni podaci članova skupine obrađuju se u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka (3),

         ODLUČILA JE:
   Članak 1.
   Skupina visoke razine za višejezičnost
   Ovime se osniva Skupina visoke razine za višejezičnost, dalje u tekstu „skupina”.
   Članak 2.
   Zadatak
   Zadatak je skupine osigurati razmjenu ideja, iskustva i primjera dobre prakse u području višejezičnosti i davati preporuke Komisiji za mjere u ovom području.
   Članak 3.
   Savjetovanje
   1.   Komisija se može savjetovati sa skupinom o svakom pitanju vezanom uz višejezičnost.
   2.   Predsjedavajući skupine može Komisiji dati preporuku da je savjet skupine o pojedinom pitanju poželjan.
   Članak 4.
   Sastav – imenovanje
   1.   Skupina se sastoji od osam do dvanaest članova.
   2.   Članove skupine imenuje Komisija iz redova stručnjaka za višejezičnost.
   3.   Članovi se imenuju osobno i savjetuju Komisiju neovisno od vanjskih utjecaja.
   4.   Članovi skupine ostaju na dužnosti do zamjene ili obnove mandata.
   5.   Članovi koji više nisu u mogućnosti učinkovito sudjelovati u radu skupine, koji podnesu ostavku ili ne zadovoljavaju uvjete iz stavka 3. ovog članka ili članka 287. Ugovora mogu biti zamijenjeni na razdoblje do isteka njihova mandata.
   6.   Članovi imenovani osobno dužni su svake godine potpisati izjavu da djeluju u javnom interesu i izjavu o nepostojanju sukoba interesa.
   7.   Imena članova koji su osobno imenovani objavljuju se na internetskoj stranici Glavne uprave za obrazovanje i kulturu. Imena članova prikupljaju se, obrađuju i objavljuju u skladu s odredbama Uredbe (EZ) br. 45/2001 (4).
   Članak 5.
   Djelovanje
   1.   Skupinom predsjeda član Komisije nadležan za pitanje višejezičnosti.
   2.   U dogovoru s Komisijom, mogu se osnovati podskupine radi ispitivanja posebnih pitanja prema opisu poslova koji utvrđuje skupina. Takve se skupine raspuštaju nakon ispunjenih mandata.
   3.   Predstavnik Komisije može od stručnjaka ili promatrača s određenim kompetencijama iz područja koje je na dnevnom redu zatražiti sudjelovanje u radu skupine ili podskupine prema potrebi.
   4.   Podaci koji proizlaze iz rada skupine ili podskupina ne mogu se objaviti ako su, prema mišljenju Komisije, vezani uz povjerljivu materiju.
   5.   Skupina i njezine podskupine sastaju se u prostorima Komisije u skladu s njezinim postupcima i rasporedom. Komisija osigurava tajništvo skupine. Dužnosnici Komisije koje zanimaju rasprave mogu sudjelovati na sastancima skupine ili njezinih podskupina.
   6.   Skupina donosi svoj poslovnik na temelju standardnih poslovnika koje je usvojila Komisija.
   7.   Komisija može objaviti (na Internetu), na originalnom jeziku dokumenta, svaki sažetak, zaključak ili djelomični zaključak ili radni dokument skupine.
   Članak 6.
   Troškovi sastanaka
   Komisija snosi troškove puta, i prema potrebi, smještaja članova, stručnjaka i promatrača u vezi s aktivnošću skupine u skladu s pravilima Komisije o naknadi za vanjske stručnjake.
   Članovi, stručnjaci i promatrači ne primaju naknadu za rad.
   Troškovi sastanaka pokrivaju se u okviru godišnjeg proračuna koji je odgovorna služba Komisije predvidjela za rad skupine.
   Članak 7.
   Stupanje na snagu
   Odluka stupa na snagu na dan objave u Službenom listu Europske unije.

      Sastavljeno u Bruxellesu 20. rujna 2006.

            Za Komisiju

         Jan FIGEL

            Član Komisije

      (1)  COM(2005) 596 konačno.

      (2)  SL L 317, 3.12.2001., str. 1. Odluka kako je zadnje izmijenjena Odlukom 2006/548/EZ, Euratom (SL L 215, 5.8.2006., str. 38.).

      (3)  SL L 8, 12.1.2001., str. 1.

      (4)  U valjano obrazloženim slučajevima, moguće su iznimke od pravila o objavljivanju imena članova.


title: Odluka Komisije (EU) 2017/124 оd 24. siječnja 2017. o izmjeni Priloga Monetarnom sporazumu između Europske unije i Države Vatikanskoga Grada

text:
                  25.1.2017

                  HR

                  Službeni list Europske unije

                  L 19/64

            ODLUKA KOMISIJE (EU) 2017/124
      оd 24. siječnja 2017.
      o izmjeni Priloga Monetarnom sporazumu između Europske unije i Države Vatikanskoga Grada
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Monetarni sporazum od 17. prosinca 2009. između Europske unije i Države Vatikanskoga Grada, a posebno njegov članak 8. stavak 3.,
      budući da:

                  (1)

                  U članku 8. stavku 1. Monetarnog sporazuma između Europske unije i Države Vatikanskoga Grada („Monetarni sporazum”) zahtijeva se da Država Vatikanskoga Grada provodi pravne akte i propise Unije o euronovčanicama i eurokovanicama, sprečavanju pranja novca, sprečavanju prijevara i krivotvorenja gotovine i bezgotovinskih sredstava plaćanja, medaljama i žetonima te statističkim izvještajnim zahtjevima. Ti akti i propisi navedeni su u Prilogu Monetarnom sporazumu.

                  (2)

                  Komisija bi trebala svake godine mijenjati Prilog Monetarnom sporazumu kako bi se uzeli u obzir novi mjerodavni pravni akti i propisi Unije te izmjene postojećih akata i propisa.

                  (3)

                  Doneseni su određeni novi mjerodavni pravni akti i propisi Unije te određene izmjene postojećih akata koje treba dodati Prilogu.

                  (4)

                  Prilog Monetarnom sporazumu trebalo bi stoga na odgovarajući način izmijeniti,

            DONIJELA JE OVU ODLUKU:
      Članak 1.
      Prilog Monetarnom sporazumu između Europske unije i Države Vatikanskoga Grada zamjenjuje se tekstom iz Priloga ovoj Odluci.
      Članak 2.
      Ova Odluka stupa na snagu dvadesetog dana od dana objave u Službenom listu Europske unije.

         Sastavljeno u Bruxellesu 24. siječnja 2017.

               Za Komisiju

               Predsjednik

            Jean-Claude JUNCKER

         PRILOG

               „PRILOG

                           ZAKONSKE ODREDBE KOJE TREBA PROVESTI

                           ROK ZA PROVEDBU

                           Sprečavanje pranja novca

                           1.

                              Direktiva 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma (SL L 309, 25.11.2005., str. 15.) (*1)

                           31. prosinca 2010.

                           Izmijenjena:

                           2.

                           Direktivom 2008/20/EZ Europskog parlamenta i Vijeća od 11. ožujka 2008. o izmjeni Direktive 2005/60/EZ o sprečavanju korištenja financijskog sustava u svrhu pranja novca i financiranja terorizma vezano uz provedbene ovlasti dodijeljene Komisiji (SL L 76, 19.3.2008., str. 46.)

                           Dopunjena:

                           3.

                           Okvirnom odlukom Vijeća 2001/500/PUP od 26. lipnja 2001. o pranju novca, identifikaciji, praćenju, zamrzavanju, pljenidbi i oduzimanju imovine i imovinske koristi ostvarene kaznenim djelima (SL L 182, 5.7.2001., str. 1.)

                           4.

                           Uredbom (EZ) br. 1889/2005 Europskog parlamenta i Vijeća od 26. listopada 2005. o kontrolama gotovine koja se unosi u Zajednicu ili iznosi iz Zajednice (SL L 309, 25.11.2005., str. 9.)

                           5.

                           Direktivom Komisije 2006/70/EZ od 1. kolovoza 2006. o utvrđivanju provedbenih mjera za Direktivu 2005/60/EZ Europskog parlamenta i Vijeća u vezi s definicijom „politički izložene osobe” i tehničkim kriterijima za postupke pojednostavljene temeljite identifikacije stranaka i za oslobođenje na temelju financijske djelatnosti koja se provodila povremeno ili u vrlo ograničenom opsegu (SL L 214, 4.8.2006., str. 29.) (*2)

                           6.

                           Uredbom (EZ) br. 1781/2006 Europskog parlamenta i Vijeća od 15. studenoga 2006. o podacima o uplatitelju koji su priloženi uz prijenose financijskih sredstava (SL L 345, 8.12.2006., str. 1.).

                           7.

                              Direktiva 2014/42/EU Europskog parlamenta i Vijeća od 3. travnja 2014. o zamrzavanju i oduzimanju predmeta i imovinske koristi ostvarene kaznenim djelima u Europskoj uniji (SL L 127, 29.4.2014., str. 39.)

                           31. prosinca 2016. (2)

                           8.

                              Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (SL L 141, 5.6.2015., str. 1.)

                           31. prosinca 2017. (3)

                           9.

                              Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.)

                           31. prosinca 2017. (3)

                           Sprečavanje prijevara i krivotvorenja

                           10.

                              Okvirna odluka Vijeća
                              2001/413/PUP od 28. svibnja 2001. o borbi protiv prijevara i krivotvorenja bezgotovinskih sredstava plaćanja (SL L 149, 2.6.2001., str. 1.)

                           31. prosinca 2010.

                           11.

                              Uredba Vijeća (EZ) br. 1338/2001 od 28. lipnja 2001. o utvrđivanju mjera potrebnih za zaštitu eura od krivotvorenja (SL L 181, 4.7.2001., str. 6.)

                           31. prosinca 2010.

                           Izmijenjena:

                           12.

                           Uredbom Vijeća (EZ) br. 44/2009 od 18. prosinca 2008. o izmjeni Uredbe (EZ) br. 1338/2001 o utvrđivanju mjera potrebnih za zaštitu eura od krivotvorenja (SL L 17, 22.1.2009., str. 1.)

                           13.

                              Uredba Vijeća (EZ) br. 2182/2004 od 6. prosinca 2004. o medaljama i žetonima koji nalikuju eurokovanicama (SL L 373, 21.12.2004., str. 1.)

                           31. prosinca 2010.

                           Izmijenjena:

                           14.

                           Uredbom Vijeća (EZ) br. 46/2009 od 18. prosinca 2008. o izmjeni Uredbe (EZ) br. 2182/2004 o medaljama i žetonima koji nalikuju eurokovanicama (SL L 17, 22.1.2009., str. 5.)

                           15.

                              Direktiva 2014/62/EU Europskog parlamenta i Vijeća od 15. svibnja 2014. o kaznenopravnoj zaštiti eura i drugih valuta od krivotvorenja, kojom se zamjenjuje Okvirnu odluku Vijeća 2000/383/PUP (SL L 151, 21.5.2014., str. 1.)

                           31. prosinca 2016. (2)

                           Propisi o euronovčanicama i eurokovanicama

                           16.

                              Zaključci Vijeća od 23. studenoga 1998.
                              i od 5. studenoga 2002. o numizmatičkim kovanicama

                           31. prosinca 2010.

                           17.

                              Zaključci Vijeća od 10. svibnja 1999. o sustavu upravljanja kvalitetom za eurokovanice

                           31. prosinca 2010.

                           18.

                              Komunikacija Komisije od 22. listopada 2001. o zaštiti autorskog prava na dizajn zajedničke strane eurokovanica (C(2001) 600 final) (SL C 318, 13.11.2001., str. 3.)

                           31. prosinca 2010.

                           19.

                              Smjernica Europske središnje banke ESB/2003/5 od 20. ožujka 2003. o izvršenju mjera protiv nepropisnih reprodukcija euronovčanica te o zamjeni i povlačenju euronovčanica (SL L 78, 25.3.2003., str. 20.)

                           31. prosinca 2010.

                           Izmijenjena:

                           20.

                           Smjernicom ESB/2013/11 Europske središnje banke od 19. travnja 2013. o izmjeni Smjernice ESB/2003/5 o izvršenju mjera protiv nepropisnih reprodukcija euronovčanica te o zamjeni i povlačenju euronovčanica (SL L 118, 30.4.2013., str. 43.)

                           31. prosinca 2014. (1)

                           21.

                              Odluka Europske središnje banke ESB/2010/14 od 16. rujna 2010. o provjeri autentičnosti i prikladnosti euronovčanica te njihovom vraćanju u optjecaj (SL L 267, 9.10.2010., str. 1.)

                           31. prosinca 2012.

                           Izmijenjena:

                           22.

                           Odlukom ESB/2012/19 Europske središnje banke od 7. rujna 2012. (SL L 253, 20.9.2012., str. 19.).

                           31. prosinca 2013. (1)

                           23.

                              Uredba (EU) br. 1210/2010 Europskog parlamenta i Vijeća od 15. prosinca 2010. o provjeri autentičnosti eurokovanica i postupanju s eurokovanicama neprikladnima za optjecaj (SL L 339, 22.12.2010., str. 1.)

                           31. prosinca 2012.

                           24.

                              Uredba (EU) br. 651/2012 Europskog parlamenta i Vijeća od 4. srpnja 2012. o izdavanju eurokovanica (SL L 201, 27.7.2012., str. 135.)

                           31. prosinca 2013. (1)

                           25.

                              Odluka ESB/2013/10 Europske središnje banke od 19. travnja 2013. o apoenima, specifikacijama, reproduciranju, zamjeni i povlačenju euronovčanica (SL L 118, 30.4.2013., str. 37.)

                           31. prosinca 2014. (1)

                           26.

                              Uredba Vijeća (EU) br. 729/2014 od 24. lipnja 2014. o apoenima i tehničkim specifikacijama kovanica eura namijenjenih za optjecaj (SL L 194, 2.7.2014., str. 1.)

                           31. prosinca 2013. (2)

                  Odjeljak Priloga Monetarnom sporazumu u skladu s ad hoc dogovorom Zajedničkog odbora na zahtjev Svete Stolice i Države Vatikanskoga Grada za uključenje mjerodavnih propisa koji se primjenjuju na subjekte koji provode financijske djelatnosti na profesionalnoj osnovi

                           MJERODAVNI DIJELOVI SLJEDEĆIH PRAVNIH INSTRUMENATA

                           ROK ZA PROVEDBU

                           27.

                              Direktiva Vijeća 86/635/EEZ od 8. prosinca 1986. o godišnjim financijskim izvještajima i konsolidiranim financijskim izvještajima banaka i drugih financijskih institucija (SL L 372, 31.12.1986., str. 1.)

                           31. prosinca 2016. (2)

                           Izmijenjena:

                           28.

                           Direktivom 2001/65/EZ Europskog parlamenta i Vijeća od 27. rujna 2001. o sustavima naknada štete za investitore (SL L 283, 27.10.2001., str. 28.)

                           29.

                           Direktivom 2003/51/EZ Europskog parlamenta i Vijeća od 18. lipnja 2003. (SL L 178, 17.7.2003., str. 16.)

                           30.

                           Direktivom 2006/46/EZ Europskog parlamenta i Vijeća od 14. lipnja 2006. (SL L 224, 16.8.2006., str. 1.).

                           31.

                              Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.)

                           31. prosinca 2017. (2)

                           32.

                              Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.)

                           31. prosinca 2017. (2)

                           Izmijenjena:

                           33.

                           Delegiranom uredbom Komisije (EU) 2015/62 od 10. listopada 2014. o izmjeni Uredbe (EU) br. 575/2013 Europskog parlamenta i Vijeća u pogledu omjera financijske poluge (SL L 11, 17.1.2015., str. 37.)

                           31. prosinca 2017. (3)

                           Dopunjena:

                           34.

                           Delegiranom uredbom Komisije (EU) br. 241/2014 od 7. siječnja 2014. o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za kapitalne zahtjeve za institucije (SL L 74, 14.3.2014., str. 8.)

                           31. prosinca 2017. (3)

                           Izmijenjena:

                           35.

                           Delegiranom uredbom Komisije (EU) 2015/923 оd 11. ožujka 2015. o izmjeni Delegirane uredbe (EU) br. 241/2014 o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za kapitalne zahtjeve za institucije (SL L 150, 17.6.2015., str. 1.)

                           31. prosinca 2017. (3)

                           36.

                           Delegiranom uredbom Komisije (EU) 2015/61 оd 10. listopada 2014. o dopuni Uredbe (EU) br. 575/2013 Europskog parlamenta i Vijeća u pogledu zahtjeva za likvidnosnu pokrivenost kreditnih institucija (SL L 11, 17.1.2015., str. 1.)

                           31. prosinca 2017. (3)

                           37.

                              Uredba (EU) br. 596/2014 Europskog parlamenta i Vijeća od 16. travnja 2014. o zlouporabi tržišta (Uredba o zlouporabi tržišta) te stavljanju izvan snage Direktive 2003/6/EZ Europskog parlamenta i Vijeća i direktiva Komisije 2003/124/EZ, 2003/125/EZ i 2004/72/EZ (SL L 173, 12.6.2014., str. 1.)

                           30. rujna 2018. (4)

                           Dopunjena:

                           38.

                           Provedbenom direktivom Komisije (EU) 2015/2392 оd 17. prosinca 2015. o Uredbi (EU) br. 596/2014 Europskog parlamenta i Vijeća u pogledu prijavljivanja stvarnih ili potencijalnih kršenja te Uredbe nadležnim tijelima (SL L 332, 18.12.2015., str. 126.)

                           30. rujna 2018. (4)

                           39.

                           Provedbenom uredbom Komisije (EU) 2016/347 оd 10. ožujka 2016. o utvrđivanju provedbenih tehničkih standarda u vezi s točnim formatom popisa upućenih osoba i za ažuriranje popisa upućenih osoba u skladu s Uredbom (EU) br. 596/2014 Europskog parlamenta i Vijeća (SL L 65, 11.3.2016., str. 49.)

                           30. rujna 2018. (4)

                           40.

                           Provedbenom uredbom Komisije (EU) 2016/378 od 11. ožujka 2016. o utvrđivanju provedbenih tehničkih standarda u vezi s rokovima, formatom i predloškom za podnošenje obavijesti nadležnim tijelima u skladu s Uredbom (EU) br. 596/2014 Europskog parlamenta i Vijeća (SL L 72, 17.3.2016., str. 1.).

                           30. rujna 2018. (4)

                           41.

                           Delegiranom uredbom Komisije (EU) 2016/522 od 17. prosinca 2015. o dopuni Uredbe (EU) br. 596/2014 Europskog parlamenta i Vijeća u pogledu izuzeća za određena javna tijela i središnje banke trećih zemalja, pokazatelja manipuliranja tržištem, pragova za objavljivanje, nadležnog tijela za obavijesti o odgodama, odobrenja trgovanja tijekom razdoblja zabrane trgovanja i vrste transakcija rukovoditelja o kojima se mora obavješćivati (SL L 88, 5.4.2016., str. 1.).

                           30. rujna 2018. (4)

                           42.

                           Provedbenom uredbom Komisije (EU) 2016/523 оd 10. ožujka 2016. o utvrđivanju provedbenih tehničkih standarda u vezi s formatom i predloškom za obavješćivanje o transakcijama rukovoditeljâ i njihovo objavljivanje u skladu s Uredbom (EU) br. 596/2014 Europskog parlamenta i Vijeća (SL L 88, 5.4.2016., str. 19.)

                           30. rujna 2018. (4)

                           43.

                              Direktiva 2014/57/EU Europskog parlamenta i Vijeća od 16. travnja 2014. o kaznenopravnim sankcijama za zlouporabu tržišta (Direktiva o zlouporabi tržišta) (SL L 173, 12.6.2014., str. 179.)

                           30. rujna 2018. (4)

                           Zakonodavstvo o prikupljanju statističkih podataka

                           44.

                              Smjernica ESB/2013/24 Europske središnje banke od 25. srpnja 2013. o statističkim izvještajnim zahtjevima Europske središnje banke u području tromjesečnih financijskih izvještaja (SL L 2, 7.1.2014., str. 34.)

                           31. prosinca 2016. (2)

                           Izmijenjena:

                           45.

                           Smjernicom (EU) 2016/66 Europske središnje banke оd 26. studenoga 2015. o izmjeni Smjernice ESB/2013/24 o statističkim izvještajnim zahtjevima Europske središnje banke u području tromjesečnih financijskih računa (ESB/2015/40) (SL L 14, 21.1.2016., str. 36.)

                           31. ožujka 2017. (4)

                           46.

                              Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (preinačeno) (ESB/2013/33) (SL L 297, 7.11.2013., str. 1.)

                           31. prosinca 2016. (2)

                           Izmijenjena:

                           47.

                           Uredbom (EU) br. 1375/2014 Europske središnje banke od 10. prosinca 2014. o izmjeni Uredbe (EU) br. 1071/2013 (ESB/2013/33) o bilanci sektora monetarnih financijskih institucija (ESB/2014/51) (SL L 366, 20.12.2014., str. 77.)

                           48.

                              Uredba (EU) br. 1072/2013 Europske središnje banke od 24. rujna 2013. o statistici kamatnih stopa koje primjenjuju monetarne financijske institucije (preinačeno) (ESB/2013/34) (SL L 297, 7.11.2013., str. 51.)

                           31. prosinca 2016. (2)

                           Izmijenjena:

                           49.

                           Uredbom (EU) br. 756/2014 Europske središnje banke od 8. srpnja 2014. o izmjeni Uredbe (EU) br. 1072/2013 (ESB/2013/34) o statistici kamatnih stopa koje primjenjuju monetarne financijske institucije (ESB/2014/30) (SL L 205, 12.7.2014., str. 14.)

                           50.

                              Smjernica ESB/2014/15 Europske središnje banke od 4. travnja 2014. o monetarnoj i financijskoj statistici (SL L 340, 26.11.2014., str. 1.)

                           31. prosinca 2016. (2)

                           Izmijenjena:

                           51.

                           Smjernicom Europske središnje banke ESB/2014/43 od 6. studenoga 2014. o izmjeni Smjernice ESB/2014/15 o monetarnoj i financijskoj statistici (SL L 93, 9.4.2015., str. 82.)

                           52.

                           Smjernicom (EU) 2016/450 Europske središnje banke od 4. prosinca 2015. o izmjeni Smjernice ESB/2014/15 o monetarnoj i financijskoj statistici (ESB/2015/44) (SL L 86, 1.4.2016., str. 42.)

                           31. ožujka 2017. (4)

            (1)  Navedene rokove dogovorio je Zajednički odbor iz 2013.

            (2)  Navedene rokove dogovorio je Zajednički odbor iz 2014.

            (3)  Navedene rokove dogovorio je Zajednički odbor iz 2015.

            (4)  Navedene rokove dogovorio je Zajednički odbor iz 2016.

            (*1)  Direktiva 2005/60/EZ stavljena je izvan snage Direktivom (EU) 2015/849, ali ostaje u prilogu do dogovorenog roka za prenošenje Direktive (EU) 2015/849.

            (*2)  Direktiva Komisije 2006/70/EZ stavljena je izvan snage Direktivom (EU) 2015/849, ali ostaje u prilogu do dogovorenog roka za prenošenje Direktive (EU) 2015/849.”


title: 2012/95/Euratom: Odluka Vijeća od 19. prosinca 2011. o posebnom programu za provedbu Okvirnog programa Europske zajednice za atomsku energiju za aktivnosti u području nuklearnih istraživanja i osposobljavanja (2012. – 2013.) putem izravnih djelovanja Zajedničkog istraživačkog centra

text:
               12/Sv. 004

               HR

               Službeni list Europske unije

               147

         32012D0095

               L 047/40

               SLUŽBENI LIST EUROPSKE UNIJE

               19.12.2011.

      ODLUKA VIJEĆA

   od 19. prosinca 2011.
   o posebnom programu za provedbu Okvirnog programa Europske zajednice za atomsku energiju za aktivnosti u području nuklearnih istraživanja i osposobljavanja (2012. – 2013.) putem izravnih djelovanja Zajedničkog istraživačkog centra
   (2012/95/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 7.,
   uzimajući u obzir prijedlog Europske komisije podnesen nakon savjetovanja sa Znanstvenim i tehničkim odborom,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:

               (1)

               U skladu s Odlukom Vijeća 2012/93/Euratom od 19. prosinca 2011. o Okvirnom programu Europske zajednice za atomsku energiju za aktivnosti u području nuklearnih istraživanja i osposobljavanja (2012. – 2013.) (3) (dalje u tekstu „Okvirni program”) Okvirni program treba se provesti putem posebnih programa koji utvrđuju detaljna pravila za njihovu provedbu, određuju njihovo trajanje te predviđaju sredstva koja se smatraju potrebnima.

               (2)

               Okvirni program zasniva se na dvjema vrstama aktivnosti: neizravnim djelovanjima u području istraživanja energije fuzije te istraživanja nuklearne fisije, sigurnosti i zaštite od zračenja te izravnim djelovanjima za aktivnosti Zajedničkog istraživačkog centra (JRC) u području zbrinjavanja nuklearnog otpada, utjecaja na okoliš, sigurnosti i zaštite, posebno u vezi s nuklearnim događajima i uzimajući u obzir prethodna iskustva. Izravna djelovanja provode se putem ovog posebnog programa.

               (3)

               JRC bi trebao provoditi aktivnosti istraživanja i osposobljavanja putem izravnih djelovanja u okviru ovog posebnog programa.

               (4)

               U provedbi svoje zadaće Zajednički istraživački centar (JRC) bi trebao pružati znanstvenu i tehničku potporu, usmjerenu prema korisniku, za izradu politika Unije te za provedbu i praćenje postojećih politika odgovarajući na nove zahtjeve politike. Za postizanje svoje zadaće JRC bi trebao provoditi istraživanja najviše europske kvalitete zadržavajući vlastitu razinu znanstvene izvrsnosti.

               (5)

               U provedbi ovog posebnog programa trebalo bi staviti naglasak na promicanje mobilnosti i osposobljavanja istraživača i promicanje inovacija u Uniji. JRC bi posebno trebao osigurati prikladnu osposobljenost u području nuklearne sigurnosti i zaštite.

               (6)

               Provedba ovog posebnog programa trebala bi biti fleksibilna, učinkovita i transparentna uzimajući u obzir potrebe korisnika JRC-a i politike Unije, istodobno štiteći financijske interese Unije. Istraživačke aktivnosti koje se provode u okviru ovog posebnog programa trebale bi se, ako je prikladno, prilagoditi tim potrebama te znanstvenom i tehnološkom napretku i imati za cilj postizanje znanstvene izvrsnosti.

               (7)

               Za provedbu ovog posebnog programa suradnja u okviru Sporazuma o Europskom gospodarskom prostoru ili Sporazuma o pridruživanju može se upotpuniti međunarodnom suradnjom, posebno na temelju članka 2. točke (h) te članaka 101. i 102. Ugovora, s trećim zemljama i međunarodnim organizacijama.

               (8)

               U kontekstu aktivnosti proširenja i integracije JRC ima za cilj promicanje uključivanja organizacija i istraživača iz novih država članica u svoje aktivnosti, posebno za provedbu znanstvenih i tehnoloških komponenata pravne stečevine Unije, kao i bolju suradnju s organizacijama i istraživačima iz zemalja pristupnica ili kandidatkinja. Trebalo bi predvidjeti i postupno otvaranje prema susjednim zemljama, posebno u vezi s prioritetnim temama Europske politike susjedstva.

               (9)

               JRC bi trebao nastaviti proizvoditi dodatne resurse kroz konkurentne aktivnosti koje uključuju sudjelovanje u neizravnim djelovanjima Okvirnog programa, radu za treće strane i u manjoj mjeri, iskorištavanju intelektualnog vlasništva.

               (10)

               Trebalo bi osigurati dobro financijsko upravljanje ovim posebnim programom i njegovu učinkovitu provedbu na način usmjeren korisniku, istodobno osiguravajući pravnu sigurnost i dostupnost rezultata programa za sve sudionike, u skladu s Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (4) i Uredbom Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5).

               (11)

               Trebalo bi poduzeti odgovarajuće mjere – razmjerne financijskim interesima Unije – da bi se pratila učinkovitost odobrene financijske potpore i upotrebe tih sredstava radi sprečavanja nepravilnosti i prijevare. Trebalo bi poduzeti potrebne korake da bi se nadoknadila izgubljena, krivo isplaćena ili nepravilno korištena sredstva u skladu s Uredbom (EZ, Euratom) br. 1605/2002, Uredbom (EZ, Euratom) br. 2342/2002, Uredbom Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (6), Uredbom Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (7) te Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje vodi Europski ured za borbu protiv prijevara (OLAF) (8).

               (12)

               Komisija bi trebala pravodobno organizirati provedbu neovisne ocjene u vezi s aktivnostima koje se obavljaju u područjima obuhvaćenima ovim posebnim programom.

               (13)

               Istraživačke aktivnosti koje se provode u okviru ovog posebnog programa trebale bi poštovati temeljna etička načela, uključujući načela izražena u Povelji Europske unije o temeljnim pravima,

         DONIJELO JE OVU ODLUKU:
   Članak 1.
   Donosi se posebni program za provedbu Okvirnog programa Europske zajednice za atomsku energiju za aktivnosti u području nuklearnih istraživanja i osposobljavanja (2012. - 2013.) putem izravnih djelovanja Zajedničkog istraživačkog centra (JRC) (dalje u tekstu „posebni program”) za razdoblje od 1. siječnja 2012. do 31. prosinca 2013.
   Članak 2.
   Posebnim programom utvrđuju se aktivnosti za nuklearna djelovanja JRC-a podupirući čitav niz istraživačkih radnji koje se provode transnacionalnom suradnjom u sljedećim tematskim područjima:

               (a)

               zbrinjavanje nuklearnog otpada, utjecaj na okoliš i temeljno znanje;

               (b)

               nuklearna sigurnost reaktorskih sustava relevantnih za Europu;

               (c)

               nuklearna zaštita (uključujući zaštitne mjere, neširenje nuklearnog oružja, borbu protiv nedozvoljenog prometa i nuklearnu forenziku).

         Ciljevi i osnovne odrednice aktivnosti iz prvog stavka navedeni su u Prilogu.
   Članak 3.
   U skladu s člankom 3. Odluke 2012/93/Euratom maksimalni iznos za izvršenje posebnog programa jest 233 216 000 EUR.
   Članak 4.
   Sve istraživačke aktivnosti koje se provode u okviru posebnog programa provode se u skladu s temeljnim etičkim načelima.
   Članak 5.
   Posebni program provodi se izravnim djelovanjima utvrđenima u Prilogu II. Odluci 2012/93/Euratom.
   Članak 6.
   1.   Komisija izrađuje višegodišnji radni program za provedbu posebnog programa u kojem se detaljno navode ciljevi te znanstveni i tehnološki prioriteti navedeni u Prilogu, kao i vremenski raspored za provedbu.
   2.   Višegodišnji radni program u obzir uzima relevantne istraživačke aktivnosti koje provode države članice, pridružene države te europske i međunarodne organizacije. Radni program ažurira se prema potrebi.
   Članak 7.
   Komisija osigurava neovisno praćenje, ocjenu i preispitivanje predviđene u članku 6. Odluke 2012/93/Euratom koji se provode u vezi s aktivnostima koje se obavljaju u područjima obuhvaćenima posebnim programom.
   Članak 8.
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Bruxellesu 19. prosinca 2011.

            Za Vijeće

            Predsjednik

         M. KOROLEC

      (1)  Mišljenje od 15. studenoga 2011. (još nije objavljeno u Službenom listu). Mišljenje doneseno nakon neobveznog savjetovanja.

      (2)  SL C 318, 29.10.2011., str. 127. Mišljenje doneseno nakon neobveznog savjetovanja.

      (3)  SL L 47, 18.2.2012., str. 25.

      (4)  SL L 248, 16.9.2002., str. 1.

      (5)  SL L 357, 31.12.2002., str. 1.

      (6)  SL L 312, 23.12.1995., str. 1.

      (7)  SL L 292, 15.11.1996., str. 2.

      (8)  SL L 136, 31.5.1999., str. 1.
   PRILOG

      POSEBNI PROGRAM ZAJEDNIČKOG ISTRAŽIVAČKOG CENTRA

   1.   Cilj
   Opći cilj posebnog programa je pružanje znanstvene i tehničke potpore usmjerene prema korisniku, za politiku Unije u području nuklearne energije te ispunjavanje obveza iz Ugovora. Za postizanje tog cilja potrebno je neprestano ažurirati znanja, vještine i sposobnosti kako bi se osiguralo vrhunsko stručno znanje u sektorima sigurnosti nuklearnih reaktora, zaštitnih mjera i zaštite.
   2.   Pristup
   Svojim nuklearnim aktivnostima JRC je usmjeren na ispunjavanje obveza Ugovora u području istraživanja i razvoja te na potporu Komisiji i državama članicama u pogledu zaštitnih mjera i neširenja nuklearnog oružja, zbrinjavanja otpada, sigurnosti nuklearnih postrojenja i gorivnih ciklusa, radioaktivnosti u okolišu i zaštite od zračenja. S obzirom na pojačani naglasak na nuklearnu sigurnost, čime se doprinosi preusmjeravanju nuklearnih istraživanja, pitanju neširenja nuklearnog oružja posvećuje se najveća moguću pozornost.
   Za Okvirni program aktivnosti istraživanja i potpore nastavit će se fokusirati na:

               (a)

               zbrinjavanje nuklearnog otpada, utjecaj na okoliš i temeljna znanja;

               (b)

               nuklearnu sigurnost reaktorskih sustava relevantnih za Europu;

               (c)

               nuklearnu zaštitu (uključujući zaštitne mjere, neširenje nuklearnog oružja, borbu protiv nedozvoljenog prometa i nuklearnu forenziku).

         JRC će dodatno ojačati svoju ulogu europske referentne točke za širenje informacija, osposobljavanje i obrazovanje mladih znanstvenika.
   3.   Aktivnosti
   3.1.   Zbrinjavanje nuklearnog otpada, utjecaj na okoliš i temeljna znanja
   3.1.1.   Obilježja, skladištenje i odlaganje istrošenoga goriva i visoko radioaktivnog otpada
   Zbrinjavanje istrošenoga goriva i nuklearnog, visoko radioaktivnog otpada uključuje njihovu preradu, kondicioniranje, prijevoz, privremeno skladištenje i geološko odlaganje. Konačni cilj je spriječiti ispuštanje radionuklida u biosferu tijekom svih ovih faza njihovog vrlo dugog raspada. Projektiranje, ocjenjivanje i funkcioniranje umjetnih i prirodnih pregradnih sustava za zadržavanje u određenom vremenskom razdoblju ključni su za ostvarivanje ovih ciljeva te, između ostalog, ovise o ponašanju goriva i/ili otpada u geološkom okruženju. Takve studije ulaze u opseg ovog posebnog programa.
   3.1.2.   Razdioba i transmutacija
   Glavna strategija koja se uzima u obzir za nuklearne energetske sustave uključuje zatvaranje nuklearnoga gorivnog ciklusa, kako bi se smanjila dugoročna radiotoksičnost nuklearnog otpada i pojačala sigurna i učinkovita upotreba resursa. Glavni izazovi ovog koncepta ostaju optimizacija tehnika razdiobe za razdvajanje odabranih dugoživućih radionuklida od istrošenoga goriva te proizvodnja i kvalifikacija sigurnih i pouzdanih goriva za transmutaciju aktinoida. Eksperimentalni rad u području razdiobe pri JRC-u uključuje istraživanja otapanja u vodi i pirometalurških postupaka (u slanom mediju).
   3.1.3.   Temeljna istraživanja aktinoida
   Za održavanje sposobnosti i vodeće pozicije u području nuklearne tehnologije za civilne svrhe važno je podupirati interdisciplinarna temeljna istraživanja o nuklearnim materijalima kao izvor iz kojeg mogu nastati nove tehnološke inovacije. To s druge strane zahtijeva poznavanje reakcije takozvanih „elemenata s elektronskom ljuskom 5f” (aktinoidi) i spojeva na (obično ekstremne) termodinamičke parametre. Zbog male baze eksperimentalnih podataka i unutarnje složenosti modeliranja naše trenutačno znanje o tim mehanizmima je ograničeno. Temeljna istraživanja koja se bave ovim pitanjima su ključna za razumijevanje ponašanja tih elemenata i održavanje vodeće pozicije u suvremenoj fizici čvrstog stanja. Daljnji razvoj naprednog modeliranja i simulacije pojačat će učinak eksperimentalnih programa.
   Program JRC-a za temeljna istraživanja aktinoida ostat će predvodnica fizike i kemije aktinoida, čiji je glavni cilj osigurati eksperimentalna postrojenja na svjetskoj razini za znanstvenike iz sveučilišta i istraživačkih centara, kako bi im se omogućilo da istraže obilježja aktinoidnih materijala i na taj način upotpune svoje obrazovanje i doprinesu napretku nuklearne znanosti.
   3.1.4.   Nuklearni podaci
   Predloženi nacrti posebnih sustava za izgaranje nižih aktinoida i napredni koncepti proizvodnje nuklearne energije zahtijevaju nove, značajno preciznije, nuklearne podatke. Kakvoća eksperimentalnih podataka ključna je stavka za poboljšanje sigurnosnih normi i smanjenje mogućnosti grešaka te, stoga, za isplativost projektiranja i izgradnje novih reaktorskih sustava. Datoteke, uključujući one Agencije OECD-a za nuklearnu energiju, koje koriste industrija i istraživački laboratoriji moraju biti potpune, točne i potvrđene jasno definiranim postupcima za osiguranje kvalitete.
   JRC će proizvoditi podatke koji se zahtijevaju na međunarodnoj razini i osiguravati daljnje sigurno djelovanje linearnih akceleratora Van de Graaff i Gelina.
   3.1.5.   Medicinske primjene nuklearnih istraživanja
   Nove terapije u liječenju raka, nazvane ciljane alfa terapije (TAT) koriste jedinstvene fizikalne značajke zračenja alfa-čestica (posebno visoku energiju i kratki doseg u ljudskom tkivu) za selektivno ciljanje i uništavanje bolesnih stanica pošteđujući okolno zdravo tkivo. Te se tehnike mogu koristiti za liječenje raka i zaraznih bolesti.
   JRC će nastaviti podupirati razvoj TAT-a u bliskoj suradnji s nacionalnim organizacijama s posebnim fokusom na alternativne postupke za proizvodnju alfa emitera i radiobiološko ispitivanje radioaktivno označenih biomolekula ocjenjujući njihovu učinkovitost i izvedivost te na omogućavanje korištenja ovih novih aplikacija u bolnicama i farmaceutskoj industriji.
   3.1.6.   Praćenje radioaktivnosti u okolišu
   U glavi II. poglavlju 3. Ugovora predviđa se uspostava temeljnih sigurnosnih normi za zdravstvenu zaštitu radnika i stanovništva od opasnosti od ionizirajućeg zračenja. Članci 31. do 38. Ugovora sadrže pravila o ulozi država članica i Komisije u odnosu na zaštitu zdravlja ljudi, kontrolu razina radioaktivnosti u okolišu, ispuštanje u okoliš i zbrinjavanje nuklearnog otpada. To također uključuje ključne aspekte postupanja u slučaju nesreća. U skladu s člankom 39. Ugovora JRC pomaže Komisiji u izvođenju ove zadaće.
   S obzirom na nova ograničenja radionuklida u vodi za piće i sastojcima hrane JRC razvija metode analize i proizvodi odgovarajuće referentne materijale. Organiziraju se usporedbe među nadzornim laboratorijima država članica kako bi se ocijenila usporedivost dostavljenih podataka praćenja prema člancima 35. i 36. Ugovora i podupiralo usklađivanje sustava praćenja radioaktivnosti na temelju referentnih testnih materijala.
   3.1.7.   Upravljanje znanjem, osposobljavanje i obrazovanje
   Važno je očuvati i produbiti znanje novih generacija nuklearnih znanstvenika i inženjera širenjem eksperimenata, rezultata, tumačenja i vještina stečenih kroz istraživanje i primijenjene programe.
   JRC će doprinositi da to znanje postane lako dostupno, pravilno organizirano i dobro dokumentirano i podupirati visoko obrazovne aktivnosti u Europi za reaktore u pogonu i inovativne reaktore IV. generacije. Osim toga, JRC će razvijati Europski opservatorij za ljudske potencijale u nuklearnom području, kako bi se analizirali trendovi u Europi i pružila znanstvena potpora za izradu politika Unije. JRC će i dalje doprinositi boljoj komunikaciji u vezi s nuklearnim pitanjima, posebno što se tiče odobravanja javnosti, i općenitije u vezi sa strategijama općeg osvješćivanja o energetskim pitanjima. Višegodišnje iskustvo i jedinstvena postrojenja za mjerenje nuklearnih podataka predstavljaju odličnu mogućnost za obrazovanje i osposobljavanje nuklearnih znanstvenika i inženjera upotpunjavajući fakultetsko obrazovanje praktičnim pristupom nuklearnim objektima.
   3.2.   Nuklearna sigurnost
   3.2.1.   Sigurnost nuklearnih reaktora
   Za očuvanje i poboljšanje razine sigurnosti nuklearnih elektrana potrebno je proširiti i vrednovati napredne i rafinirane metodologije za procjenu sigurnosti i pripadajuće analitičke alate. Pri JRC-u se izvode ciljana eksperimentalna istraživanja za bolje razumijevanje temeljnih fizikalnih pojava i procesa kako bi se osiguralo vrednovanje i provjera determinističkih i probabilističkih procjena sigurnosti na temelju naprednih modeliranja (reaktivnih i termohidrauličkih) procesa postrojenja, komponenti u radnom opterećenju/starenju te ljudskih i organizacijskih faktora. JRC će zadržati središnju ulogu u uspostavljanju i djelovanju Europske klirinške kuće za povratne informacije o operativnim iskustvima za potrebe država članica. JRC će dostavljati tematska izvješća o posebnim pitanjima povezanima s elektranama i omogućavati učinkovitu razmjenu i uporabu povratnih informacija o operativnim iskustvima radi poboljšanja sigurnosti nuklearnih elektrana u korist svih europskih regulatora i kako bi se vjerojatnost nuklearnih nesreća smanjila na minimum. JRC će provoditi istraživačke programe kojima se podupire razvoj sigurnosnih zahtjeva i naprednih evaluacijskih metoda za reaktorske sustave koji su važni za nuklearnu sigurnost. Uključivat će, također, ključne aspekte istraživanja o razgradnji reaktora i njihovih infrastruktura (metodologija, osposobljavanje, znanstvena podloga).
   3.2.2.   Sigurnost nuklearnoga goriva u energetskim reaktorima u Uniji
   Lakovodni reaktori II. i III. generacije vjerojatno će biti u pogonu kroz cijelo 21. stoljeće. Za njihovu maksimalnu sigurnost potrebno je osigurati bolje razumijevanje ponašanja sustava gorivnih šipki (gorivo i košuljica), posebno u odnosu na programe produljenog pogona kako u uobičajenim uvjetima, tako i u slučaju nesreće ili nezgode. Dva glavna aspekta ovog istraživanja su mehanička čvrstoća gorivnih šipki tijekom radnog vijeka reaktora i reakcija goriva na tranzijentne uvjete (uključujući ozbiljne nesreće u reaktoru sve do taljenja jezgre).
   Eksperimenti i teorija o jasno definiranim fizikalnim i kemijskim mehanizmima moraju se uključiti u višestupanjske modele i eventualno kodove ponašanja goriva.
   JRC će se u svojim istraživanjima, također, posvetiti poboljšanju eksperimentalnih pokazatelja za ponašanje goriva UO2 i MOX pri visokom izgaranju.
   3.2.3.   Sigurno djelovanje naprednih nuklearnih energetskih sustava
   Novi reaktorski koncepti za bolju sigurnost, zaštitne mjere i održivost smatraju se novom temom istraživanja na svjetskoj razini, a posebno u okviru Međunarodnog foruma IV. generacije (GIF). Države članice ovlastile su JRC da djeluje kao provedbeni posrednik za sudjelovanje Zajednice u GIF-u. U tom svojstvu JRC će nastaviti usklađivati europske doprinose (kroz izravna i neizravna djelovanja ili preko država članica) različitim projektima GIF-a.
   Studije koje se izvode u laboratorijima JRC-a prvenstveno obuhvaćaju sigurnosne aspekte novih inovativnih projekata i inovativnih gorivnih ciklusa, posebno što se tiče obilježja, testiranja ozračivanja i ispitivanja nakon zračenja novih vrsta goriva, kao i značajke i kvalifikacije inovativnih strukturnih i obložnih materijala. Pored ovoga, izvode se studije o sigurnosnim zahtjevima nove generacije reaktora i naprednim metodama ocjenjivanja relevantnih nuklearnih sustava. Time se želi poduprijeti uvođenje zajedničkog europskog pristupa ocjenjivanju sigurnosti novih inovativnih projekata. U tom se smislu traže prikladne sinergije sa SNETP-om.
   3.3.   Nuklearna zaštita
   3.3.1.   Zaštitne mjere
   Zbog značajne uloge nuklearne energije u proizvodnji električne energije u Europi i svijetu opseg rukovanja nuklearnim materijalima u gorivnom ciklusu neprestano se povećava. Radi sprečavanja bilo kakve zlouporabe tih materijala u odnosu na njihove namjene, čvrst i pouzdan sustav zaštitnih mjera i neširenja nuklearnog oružja ima ključnu važnost. Za provedbu razvijajuće politike u području zaštitnih mjera potrebne su daljnje tehničke inovacije i poboljšanja. Današnji izazov je veća automatizacija i bolji alati za analizu podataka kako bi se smanjilo radno opterećenje inspektora i teret na nuklearnoj industriji. Novi i inovativni pristupi u vezi sa zaštitnim mjerama primjenjuju se, također, na reaktorske sustave koji su važni za Europu i njihove gorivne cikluse.
   3.3.2.   Dodatni protokol
   Dodatnim protokolom žele se spriječiti neprijavljene nuklearne djelatnosti, a njegova provedba zahtijeva niz dodatnih tehnika koje se razlikuju ili su naprednije od onih koje se koriste kod provjere evidencije nuklearnih materijala. Očekuje se pojačani rad na provjeravanju potpunosti izjava, što zahtijeva dodatna istraživanja i razvoj metoda za otkrivanje skrivenih programa, u nekim slučajevima koristeći tehnike iz nuklearne forenzike. Bit će potrebna dodatna nastojanja kako bi se unaprijedile metode za analizu tragova čestica radi provjere prijavljenih ili otkrivanje neprijavljenih aktivnosti.
   3.3.3.   Prikupljanje informacija o neširenju nuklearnog oružja iz javnih izvora
   Radi potpore službama Komisije i u suradnji s IAEA-om i nadležnim tijelima država članica, JRC će i dalje sustavno prikupljati i analizirati informacije iz različitih izvora (internet, specijalizirana literatura, baze podataka) o neširenju nuklearnog oružja. Na temelju tih informacija sastavljat će se pojedinačna izvješća o zemljama kako bi se pozorno pratio razvoj nuklearnih aktivnosti te uvoz i/ili izvoz nuklearne opreme i tehnologije za izravnu ili dvojnu namjenu u odabranim državama. Pored toga, JRC će pratiti tehnički razvoj izvoznih režima kontrole i pružati tehničku potporu određenim službama Komisije.
   3.3.4.   Borba protiv nedozvoljenog prometa nuklearnim materijalima uključujući analizu nuklearne forenzike
   Zabrinutost zbog nedozvoljenog prometa nuklearnim i drugim radioaktivnim materijalima, s tim povezane opasnosti od širenja nuklearnog oružja i prijetnja od nuklearnog terorizma traže donošenje niza mjera za sprečavanje, otkrivanje i odgovaranje. Nuklearnoj zaštiti posvećuje se sve veća pozornost na svim razinama, od međunarodnih inicijativa (Globalna inicijativa za suzbijanje nuklearnog terorizma, Inicijativa za zaštitu od širenja nuklearnog oružja, UNSC 1540 i drugo) do multilateralne suradnje i tehničkog razvoja. Osposobljavanje osoblja ima ključnu važnost u provedbi mjera nuklearne zaštite. S državama članicama i međunarodnim organizacijama JRC razmjenjuje iskustva i stručna znanja u području nuklearnih pitanja općenito, a posebno u području nuklearne zaštite.
   U tu svrhu potrebno je razviti ili poboljšati različite programe osposobljavanja, a povezani moduli osposobljavanja moraju se izraditi ili ažurirati. JRC namjerava uspostaviti Europski centar za osposobljavanje o zaštiti koji će se u početku usredotočiti na pitanja nuklearne i radiološke zaštite.
   4.   Etički aspekti
   Tijekom provedbe ovog posebnog programa i istraživačkih aktivnosti koje proizlaze iz njega potrebno je poštovati temeljna etička načela. Ona uključuju načela iz Povelje Europske unije o temeljnim pravima.
   U skladu s načelom supsidijarnosti i s obzirom na raznolikost postojećih pristupa u Europi, sudionici u istraživačkim projektima moraju se ponašati u skladu sa zakonima, drugim propisima i etičkim pravilima na snazi u zemljama u kojima će se istraživanja provoditi. U svakom slučaju primjenjuju se nacionalni propisi te se istraživanja koja su zabranjena u bilo kojoj državi članici ili nekoj drugoj zemlji neće podržati financiranjem Euratoma u toj državi članici ili drugoj zemlji.
   Oni koji provode istraživačke projekte prema potrebi moraju zatražiti odobrenje od nadležnih nacionalnih ili lokalnih etičkih odbora prije početka aktivnosti. Komisija će također sustavno provoditi etičke provjere prijedloga koji se bave etički osjetljivim pitanjima ili u slučaju da etički aspekti nisu adekvatno razmotreni. U specifičnim se slučajevima etička provjera može izvršiti tijekom provedbe projekta.
   U članku 13. Ugovora o funkcioniranju Europske unije zahtijeva se da Unija i države članice posvećuju punu pažnju zahtjevima za dobrobit životinja prilikom oblikovanja i provedbe politika Unije, uključujući istraživanja.


title: 2012/374/EU: Odluka Vijeća od 14. svibnja 2012. o zaključivanju Dobrovoljnog partnerskog sporazuma između Europske unije i Srednjoafričke Republike o provedbi zakona, upravljanju i trgovini u području šuma pri uvozu drvne sirovine i od nje dobivenih proizvoda u Europsku uniju (FLEGT)

text:
               11/Sv. 126

               HR

               Službeni list Europske unije

               193

         32012D0374

               L 191/102

               SLUŽBENI LIST EUROPSKE UNIJE

         ODLUKA VIJEĆA
   od 14. svibnja 2012.
   o zaključivanju Dobrovoljnog partnerskog sporazuma između Europske unije i Srednjoafričke Republike o provedbi zakona, upravljanju i trgovini u području šuma pri uvozu drvne sirovine i od nje dobivenih proizvoda u Europsku uniju (FLEGT)
   (2012/374/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno prvi podstavak članka 207. stavaka 3. i 4. u vezi s člankom 218. stavkom 6. točkama (a) i (v) i člankom 218. stavkom 7.,
   uzimajući u obzir prijedlog Europske komisije,
   uzimajući u obzir prijedlog Europskog parlamenta,
   budući da:

               (1)

               U svibnju 2003. Europska je komisija usvojila Komunikaciju Europskom parlamentu i Vijeću pod nazivom: „Provedba zakona, upravljanje i trgovina u području šuma (FLEGT): Prijedlog Akcijskog plana Europske unije”, u kojem se traže mjere za rješavanje ilegalne sječe kroz zaključivanje dobrovoljnih partnerskih sporazuma sa zemljama proizvođačima drva. Zaključci Vijeća o tom Akcijskom planu usvojeni su u listopadu 2003. (1), a Parlament je o toj temi usvojio rezoluciju 11. srpnja 2005. (2)

               (2)

               U skladu s Odlukom Vijeća 2011/790/EU (3), Dobrovoljni partnerski sporazum između Europske unije i Srednjoafričke Republike o provedbi zakona, upravljanju i trgovini u području šuma pri uvozu drvne sirovine i od nje dobivenih proizvoda u Europsku uniju potpisan je 28. studenoga 2011., podložno njegovom zaključivanju.

               (3)

               Potrebno je zaključiti ovaj Sporazum,

         DONIJELO JE OVU ODLUKU:
   Članak 1.
   Odobrava se Dobrovoljni partnerski sporazum između Europske unije i Srednjoafričke Republike o provedbi zakona, upravljanju i trgovini u području šuma pri uvozu drvne sirovine i od nje dobivenih proizvoda u Europsku uniju u ime Europske unije (FLEGT) (dalje u tekstu: „Sporazum”) u ime Unije.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu ovlaštenu u ime Europske unije za slanje obavijesti predviđene u članku 30. Sporazuma kako bi ona obvezivala Uniju.
   Članak 3.
   Europsku uniju zastupaju predstavnici Komisije u Zajedničkom odboru za provedbu Sporazuma utemeljenom u skladu s člankom 19. ovog Sporazuma.
   Države članice mogu sudjelovati na sastancima Zajedničkog odbora za provedbu Sporazuma kao članice izaslanstva Europske unije.
   Članak 4.
   U svrhu izmjena priloga Sporazumu u skladu s njegovim člankom 26., i u skladu s postupkom utvrđenim u članku 11. stavku 3. Uredbe Vijeća (EZ) br. 2173/2005 od 20. prosinca 2005. o uspostavi sustava dozvola u okviru FLEGT-a za uvoz drva u Europsku uniju (4), Komisija je ovlaštena odobriti takve izmjene u ime Europske unije.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 14. svibnja 2012.

            Za Vijeće

            Predsjednik

         M. GJERSKOV

      (1)  SL C 268, 7.11.2003., str. 1.

      (2)  SL C 157E, 6.7.2006., str. 482.

      (3)  SL L 320, 3.12.2011., str. 2.

      (4)  SL L 347, 30.12.2005., str. 1.


title: Odluka Vijeća (EU) 2017/75 od 21. studenoga 2016. o potpisivanju, u ime Unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji

text:
               17.1.2017

               HR

               Službeni list Europske unije

               L 12/1

         ODLUKA VIJEĆA (EU) 2017/75
   od 21. studenoga 2016.
   o potpisivanju, u ime Unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5. te stavkom 8. drugim podstavkom,
   uzimajući u obzir Akt o pristupanju Republike Hrvatske, a posebno njegov članak 6. stavak 2. drugi podstavak,
   uzimajući u obzir prijedlog Europske komisije,
   budući da:

               (1)

               Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane (1) („SSP”) potpisan je 16. lipnja 2008. i stupio je na snagu 1. lipnja 2015.

               (2)

               Republika Hrvatska postala je država članica Europske unije 1. srpnja 2013.

               (3)

               U skladu s člankom 6. stavkom 2. drugim podstavkom Akta o uvjetima pristupanja Republike Hrvatske iz 2012. pristupanje Hrvatske SSP-u trebalo bi dogovoriti sklapanjem protokola uz SSP između Vijeća, koje odlučuje jednoglasno u ime država članica, i dotične treće zemlje.

               (4)

               Vijeće je 24. rujna 2012. ovlastilo Komisiju, u ime Unije i njezinih država članica i Republike Hrvatske, da otvori pregovore s Bosnom i Hercegovinom radi prilagodbe sporazuma potpisanih ili sklopljenih između Unije, ili Unije i njezinih država članica, i jedne ili više trećih zemalja ili međunarodnih organizacija s obzirom na pristupanje Republike Hrvatske Uniji.

               (5)

               Ti su pregovori uspješno okončani i Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji („Protokol”) parafiran je 18. srpnja 2016.

               (6)

               Protokol bi trebalo potpisati u ime Unije i njezinih država članica, podložno njegovu kasnijem sklapanju.

               (7)

               Sklapanje Protokola podliježe zasebnom postupku u pogledu pitanja koja su u nadležnosti Europske zajednice za atomsku energiju.

               (8)

               Protokol bi trebalo privremeno primjenjivati, do završetka postupaka potrebnih za njegovo sklapanje,

         DONIJELO JE OVU ODLUKU:
   Članak 1.
   Odobrava se potpisivanje u ime Unije i njezinih država članica Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji, podložno sklapanju navedenog Protokola.
   Tekst Protokola priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije i njezinih država članica.
   Članak 3.
   Protokol se privremeno primjenjuje, u skladu s njegovim člankom 8. stavkom 2., od prvog dana drugog mjeseca koji slijedi nakon dana njegova potpisivanja (2) do završetka postupaka potrebnih za njegovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 21. studenoga 2016.

            Za Vijeće

            Predsjednik

         P. PLAVČAN

      (1)  SL L 164, 30.6.2015., str. 2.

      (2)  Glavno tajništvo Vijeća objavit će datum od kojeg će se Protokol privremeno primjenjivati u Službenom listu Europske unije.


title: 2014/627/EU: Odluka Europskog parlamenta od 3. travnja 2014. o razrješnici za izvršenje proračuna Zajedničkog poduzeća za gorivne ćelije i vodik za financijsku godinu 2012.

text:
               5.9.2014

               HR

               Službeni list Europske unije

               L 266/330

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Zajedničkog poduzeća za gorivne ćelije i vodik za financijsku godinu 2012.
   (2014/627/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Zajedničkog poduzeća za gorivne ćelije i vodik za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Zajedničkog poduzeća za gorivne ćelije i vodik za financijsku godinu 2012. i odgovore Zajedničkog poduzeća (1),

               —

               uzimajući u obzir preporuku Vijeća od 18. veljače 2014. (05851/2014 – C7-0053/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 521/2008 od 30. svibnja 2008. o osnivanju Zajedničkog poduzeća za gorivne ćelije i vodik za provedbu zajedničke tehnološke inicijative za gorivne ćelije i vodik (4), a posebno njezin članak 11. stavak 4.,

               —

               uzimajući u obzir Uredbu Vijeća (EU) br. 1183/2011 od 14. studenog 2011. o izmjeni Uredbe (EZ) br. 521/2008 o osnivanju Zajedničkog poduzeća za gorivne ćelije i vodik (5),

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0202/2014),

               1.

               daje razrješnicu izvršnom direktoru Zajedničkog poduzeća za gorivne ćelije i vodik u vezi s izvršenjem proračuna Zajedničkog poduzeća za financijsku godinu 2012.;

               2.

               izlaže svoja zapažanja u rezoluciji u nastavku;

               3.

               nalaže svojem predsjedniku da ovu Odluku i rezoluciju koja je njezin sastavni dio proslijedi izvršnom direktoru Zajedničkog poduzeća za gorivne ćelije i vodik, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 369, 17.12.2013., str. 57.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 153, 12.6.2008., str. 1.

      (5)  SL L 302, 19.11.2011., str. 3.

      (6)  SL L 357, 31.12.2002., str. 72.

      (7)  SL L 328, 7.12.2013., str. 42.


title: 2014/894/ZVSP: Odluka Političkog i sigurnosnog odbora EUTM Mali/4/2014 od 9. prosinca 2014. o prihvaćanju doprinosa treće države vojnoj misiji Europske unije za doprinos osposobljavanju oružanih snaga Malija (EUTM Mali)

text:
               12.12.2014

               HR

               Službeni list Europske unije

               L 355/50

         ODLUKA POLITIČKOG I SIGURNOSNOG ODBORA EUTM MALI/4/2014
   od 9. prosinca 2014.
   o prihvaćanju doprinosa treće države vojnoj misiji Europske unije za doprinos osposobljavanju oružanih snaga Malija (EUTM Mali)

      (2014/894/ZVSP)

   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći podstavak,
   uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1), a posebno njezin članak 8. stavak 2.,
   budući da:

               (1)

               Vijeće je na temelju članka 8. stavka 2. Odluke 2013/34/ZVSP ovlastilo Politički i sigurnosni odbor (PSO) da poziva treće države da ponude svoj doprinos za donošenje odgovarajućih odluka o prihvaćanju doprinosa trećih država.

               (2)

               Slijedom preporuka zapovjednika misije EU-a o doprinosu Srbije i savjeta Vojnog odbora Europske unije (EUMC), trebalo bi prihvatiti doprinos Srbije.

               (3)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane.

         DONIO JE OVU ODLUKU:
   Članak 1.
   1.   Doprinos Srbije vojnoj misiji Europske unije za doprinos osposobljavanju oružanih snaga Malija (EUTM Mali) prihvaća se i smatra se značajnim.
   2.   Srbiju se izuzima od financijskih doprinosa za proračun vojne operacije EUTM Mali.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 9. prosinca 2014.

            Za Politički i sigurnosni odbor

            Predsjednik

         W. STEVENS

      (1)  SL L 14, 18.1.2013., str. 19.